​谦和诚朴书正气谦和诚朴
李少青作品
正气歌（节选）
天地有正气，杂然赋流形。
下则为河岳，上则为日星。
于人曰浩然，沛乎塞苍冥。
皇路当清夷，含和吐明庭。
时穷节乃见，
一一垂丹青。
在齐太史简，在晋董狐笔。
在秦张良椎，在汉苏武节。
为严将军头，为嵇侍中血。
为张睢阳齿，为颜常山舌。
或为辽东帽，清操厉冰雪。
或为出师表，
鬼神泣壮烈。
或为渡江楫，慷慨吞胡羯。
或为击贼笏，
逆竖头破裂。
是气所磅礴，凛烈万古存。
当其贯日月，
生死安足论。
地维赖以立，天柱赖以尊。
三纲实系命，
道义为之根。
嗟予遘阳九，隶也实不力。
楚囚缨其冠，
传车送穷北。
鼎镬甘如饴，求之不可得。
阴房阗鬼火，
春院闭天黑。
牛骥同一皂，鸡栖凤凰食。
一朝蒙雾露，
分作沟中瘠。
如此再寒暑，百疠自辟易。
哀哉沮洳场，
为我安乐国。
岂有他缪巧，阴阳不能贼。
顾此耿耿存，
仰视浮云白。
悠悠我心悲，苍天曷有极。
哲人日已远，
典刑在夙昔。
风檐展书读，古道照颜色。
前贤论书法
得时不如得器，得器不如得志。
——唐·孙过庭
体象卓然，殊今异古。落落珠玉，飘飘缨组。
——唐·张怀
声
笔下龙蛇似有神。
——唐·张怀瓘
正书法，所以正人